
Érd Megyei Jogú Város közigazgatási területén autóbusszal végzett menetrend szerinti helyi személyszállítás közszolgáltatási szerződés keretében történő ellátására

A Magyarország helyi önkormányzatairól szóló 2011. évi CLXXXIX. törvény 13. § (1) bekezdés 18. pontja a helyi közösségi közlekedés biztosítását a helyben ellátandó helyi önkormányzati közfeladatok körében szabályozza, ugyanakkor a helyi személyszállítási közszolgáltatások megszervezését a személyszállításról szóló 2012. évi XLI. törvény (továbbiakban Sztv.) 4. § (4) bekezdése a települési önkormányzat önként vállalt feladataként nevesíti. Érd Megyei Jogú Város Önkormányzata - 2026. május 1. napjától egy évre terjedő határozott időtartamra - Érd Megyei Jogú Város közigazgatási területén autóbusszal végzett menetrend szerinti helyi személyszállítás közszolgáltatási szerződés keretében történő ellátására pályázatot ír ki. 

ÁLTALÁNOS INFORMÁCIÓK:
1. A kiíró neve, címe, telefonszáma:
Érd Megyei Jogú Város Önkormányzata
2030 Érd, Alsó u. 1-3.
Tel: 06 23/522-300/331 mellék
Kapcsolattartó: Szabó István

2. Az eljárás tárgya:
Érd Megyei Jogú Város közigazgatási területén autóbusszal végzett menetrend szerinti helyi személyszállítási közszolgáltatás ellátása közszolgáltatási szerződés keretében, ezen kívül a szükséges menetrenddel kapcsolatos információk, jegyek és bérletek árusításának biztosítása. 

Városunkban jelenleg két helyi járat közlekedik: Érd, Autóbusz-állomás - Favágó utca (Fenyves-Parkvárosi Köznevelési Centrum, 738 sz. járat), és Érd, Tesco Áruház – Érd, Minaret (746 sz. járat). 

A személyszállítást meghatározott menetrend szerint kell végezni. A részletes követelményrendszert, az alkalmassági feltételeket, a meghatározott megállóhelyeket és útvonalakat, valamint a pályázat benyújtásához szükséges információkat a pályázati kiírás és annak 1. , 2. , 3.sz. melléklete tartalmazza.

3. A pályázaton való részvétel feltételei:
A pályázat nyílt. A pályázaton pályázóként részt vehetnek azon belföldi vagy külföldi székhelyű gazdálkodó szervezetek, egyéni vállalkozók, vagy ezeknek konzorciumai, melyek megfelelnek a pályázati kiírásban foglalt feltételeknek. Az Európai Gazdasági Térségen kívüli
székhellyel rendelkező szolgáltató csak abban az esetben vehet részt, ha országában is biztosított a menetrend szerinti autóbuszközlekedésben a nemzeti elbánás a külföldiek számára.  Közszolgáltatási szerződés csak a nemzeti vagyonról szóló 2011. évi CXCVI. törvény szerint átlátható szervezetnek minősülő közlekedési szolgáltatóval köthető.

4. A pályázati kiírás beszerzési lehetőségének feltételei:
A pályázati kiírás beszerzésének elérhetősége: 
A Pályázati kiírás ára: 100 000 Ft. + ÁFA
A Pályázati kiírás ellenértékét a Pályázó (a továbbiakban: Szolgáltató/Pályázó) átutalással
teljesítheti a Kiíró 11784009-15731254 számú (OTP Bank Nyrt.) bankszámlájára.
A pályázati kiírás az átutalási megbízás másolatával vehető át ügyfélfogadási időben (hétfő:
13:00-17:30, szerda 8:00-12:00 és 13:00-16:30), a következő címen:
Érd Megyei Jogú Város Polgármesteri Hivatala
Városüzemeltetési és Városfejlesztési Főosztály
2030 Érd, Alsó u. 1. fszt.
A Pályázati kiírás, kérésre – az erre vonatkozó igény kézhezvételétől számított öt
munkanapon belül - postai úton kerül megküldésre, amennyiben az ellenérték megtérítését a
Pályázó igazolja.
A megvásárolt Pályázati kiírás másra át nem ruházható. A Pályázati kiírás megvétele
előfeltétele az eljárásban való részvételnek. Amennyiben több vállalkozás együttesen kíván
pályázatot leadni, akkor elég csak az egyik vállalkozásnak a pályázatot megvásárolnia.

5. A pályázat benyújtásának határideje és helye:
2026. április 17. napja, 12.00 óra. 
Érd Megyei Jogú Város Polgármesteri Hivatal Városüzemeltetési és Városfejlesztési Főosztály
2030 Érd, Alsó u. 1. fszt.


6.  Az elbírálás módja és szempontjai:
A pályázat eredményének értékelése Érd Megyei Jogú Város Önkormányzat 2026. áprilisi közgyűlési ülésén történik.   
A pályázati kiírásban meghatározott alkalmassági követelmények és bírálati szempontok alapján az összességében legelőnyösebb ajánlatot benyújtó pályázóval köthető meg a közszolgáltatási szerződés. Az Önkormányzat azzal az ajánlattevővel köti meg a közszolgáltatási szerződést, aki a pályázati kiírás 2. sz. mellékletében szereplő menetrenden alapuló hasznos kilométerkibocsátási díj figyelembe vételével a legalacsonyabb ellentételezésre tesz ajánlatot egy kilométerre vonatkozóan.

7. Az eredményhirdetés és szerződéskötés legkésőbbi időpontja:
      Pályázat bontása: 2026. április 17. 12:30   
Eredményhirdetés: 2026. április havi közgyűlésen
        Szerződéskötés legkésőbbi időpontja: 2026. április 30.

8. A szolgáltatás megkezdésének határnapja: 2026. május 1. 
      9.      A szerződés időtartama: 2026. május 1. napjától 2027. április 30. napjáig.
     10.    A pályázat benyújtásával kapcsolatos információ kérhető:
E-mailben: varosuzemeltetes@erd.hu

